पूर्व मुख्यमंत्री अशोक गहलोत सहित शांति धारीवाल और भाजपा नेता मुरली मनोहर जाेशी ने चुकाया सर्किट हाउस का बकाया
सर्किटहाउस में ठहरने खाने-पीने की नेताओं और अफसरों पर करीब पौने तीन लाख रुपए की बकाया राशि को लेकर भास्कर में प्रकाशित समाचार के बाद पूर्व मुख्यमंत्री अशोक गहलोत की अोर से राशि जमा करवा दी गई है। वहीं इस मामले में एक आरटीआई एक्टिविस्ट तरुण अग्रवाल की ओर से भेजे गए कानूनी नोटिस के बाद वरिष्ठ भाजपा नेता मुरली मनोहर जोशी और प्रदेश के पूर्व नगरीय विकास मंत्री शांति धारीवाल ने भी बकाया रकम जमा करवाई है। यह भी बता दें कि चुनाव लड़ने वाले नेताओं को यह हलफनामा देना होता है कि किसी सरकारी आवास या विश्राम गृह में उनकी कोई राशि बकाया नहीं है।
दैनिक भास्कर ने बड़े-बड़े लोगों पर सरकार के छोटे-छोटे उधार शीर्षक से भास्कर ने 26 अक्टूबर 2016 को समाचार प्रकाशित किया था।
पूर्व मुख्यमंत्री अशोक गहलोत के वर्ष 2011 से पहले के 8572 रुपए बकाया चल रहे थे। गहलोत की ओर से यह रकम भास्कर में छपी खबर के बाद सर्किट हाउस में जमा करवा दी गई। वहीं मामले का आरटीआई से खुलासा करने वाले एक्टिविस्ट तरुण अग्रवाल के कानूनी नोटिस के बाद वरिष्ठ भाजपा नेता मुरली मनोहर जोशी की ओर से बकाया 583 रुपए और प्रदेश के पूर्व नगरीय विकास मंत्री के 105 रुपए जमा करवा दिए गए हैं।
गौरतलब है कि सरकार के विश्राम भवन यानी सर्किट हाउस में ठहरने वाले कई नेता और अफसरों के ठहरने नाश्ता खाने-पीने के 2 लाख 58 हजार 434 रुपए 20 पैसे बकाया चल रहे थे। इसमें से 71 हजार 336 रुपए 25 पैसे भूतपूर्व मुख्यमंत्री, मंत्रीगण, विधायक और सांसदों के उधार हैं। वहीं अफसरों कार्मिकों पर 1 लाख 72 हजार 265 रुपए 95 पैसे बाकी बताए गए थे। प्राइवेट व्यक्तियों के भी 14 हजार 832 रुपए बकाया हैं। यह जानकारी आरटीआई एक्टिविस्ट तोपदड़ा निवासी तरुण अग्रवाल और महाराणा प्रताप नगर निवासी नवरतन मल सोनी के प्रयासों से हासिल हुई है। अग्रवाल और सोनी ने सर्किट हाउस प्रबंधन से सूचना के अधिकार के तहत अर्जी पेश कर पूछा था कि सर्किट हाउस में ठहरने वाले अतिथियों की कितनी राशि बकाया है। बड़े नेताओं और अफसरों की उधारी की सूचना देने में सर्किट हाउस प्रबंधन को हिचकिचाहट हो रही थी। सामान्य प्रशासन विभाग ने 29 अगस्त 2016 को सर्किट हाउस के प्रबंधक को नियमानुसार सूचना उपलब्ध कराने के निर्देश दिए।
7008 अश्विनीभगत, आईएएस
3362जिलाकलेक्टर
2962नगरसुधार न्यास मौजूदा एडीए
705 लालूप्रसाद यादव
599अर्जुनमुंडा, पूर्व मुख्यमंत्री, झारखंड
389नजमाहेपतुल्ला, पूर्व उपाध्यक्ष राज्यसभा
371मंजीतसिंह, आईएएस
नोटिस के बाद भी जमा नहीं हुए इनके बकाया
आरटीआई
hin_Deva hin_Deva hin_Deva hin_Deva hin_Deva san_Deva mai_Deva hin_Deva mai_Deva awa_Deva bho_Deva bho_Deva hin_Deva hin_Deva